ས་
བྱེད་པའི་ཟླ་གྲོགས་བཞི་ཡོད་ན། གཅིག་གིས་འབེབས་སྔགས་བཟླས། གཅིག་
448-

བཅོམ་ལྡན་འདས་ཀླུའི་དབང་ཕྱུག་རྒྱལ་པོ་ལ་བརྟེན་པའི་ཆར་འབེབས་བྱ་ཚུལ།
གིས་རླུང་གནོན་བྱ། གཅིག་གིས་སྤྲིན་སྡུད་ཀྱི་ལག་ལེན་དང་། གཅིག་གིས་སྤྲིན་
ཆེན་པོའི་མདོ་སོགས་བཀླག་པར་བྱ།
སྔགས་བཟླས་ཀྱི་སྐབས་སུ་ཐ་མལ་བའི་
ངག་ཡེ་མ་ཤོར་བ་གལ་ཆེ་ལ། ངག་ཤོར་ན་ཆར་ཆེན་མི་འབབ་པར་ཟིམ་བུ་འབབ་
པར་གསུངས་པས་ཆར་འབེབས་ཀྱི་སྒོས་ཀྱི་དམ་ཚིག་རྣམས་ལག་ལེན་དུ་འདེབས་
པ་ཤིན་ཏུ་གལ་ཆེའོ། །ཡང་ཊཾ་བྷི་ཧེ་རུ་ཀའི་གདམས་པར་གྲགས་པའི་ཆར་
འབེབས་བྱ་བར་འདོད་ན། སྤྲ་ཚིལ་ལམ་བག་ཟན་གྱིས་སྦལ་བའི་གཟུགས་རྒྱབ་
ནག་ལ་ཁ་མིག་དམར་ཧུ་རེ་བ་བྱས་ནས། དེའི་སྙིང་ཁར་ནཱ་ག་ཕུ ཞེས་པ་ཤིང་
བྱང་ངམ་ཤོག་བུར་བྲིས་ལ་བཅུག ཀླུ་གནས་པའི་ཆུ་མིག་གི་མགོར་རྫིང་བུ་སྐྱིལ་
བའམ།: ཡང་ན་རང་གི་ཁང་པའི་ནང་དུ་རྫའམ་ཟངས་ཀྱི་སྣོད་དུ་ཆུ་མིག་དགུ་
ཡན་གྱི་ཆུ་སྣ་བླུག་པ་གང་ཡིན་ཀྱང་རུང་བས། དེའི་ནང་དུ་སྦལ་གཟུགས་གན་
རྐྱལ་དུ་བཞག་པའི་སྙིང་ཁར་སེང་ལྡེང་ངམ་སྐྱེར་བའི་ཕུར་བ་སོར་བཞི་པ་གཅིག་
གི་དབལ་ལ། གྲི་ཁྲག བཙན་དུག གླ་རྩི་གསུམ་བསྐུས་ལ་སོར་ཕྱེད་ཙམ་སྦལ་
བའི་སྙིང་ཁར་བཙུག་ལ་བཞག དེའི་སྟེང་དུ་གཡམ་པ་ལོངས་མ་སྤྱད་པ་གཅིག་
r€ (ic
ལ་རྡོ་རྗེ་རྒྱ་གྲམ་བྲིས་པའི་ལྟེ་བར་བུག་པ་བཏོད་པས་བཀབ། བུག་པའི་ནང་ནས་
ཕུར་བུའི་མགོ་ཉུག་གེ་ཐོན་པར་བྱས་ནས། དེ་ལ་ཚོན་སྐུད་སྣ་ལྔའི་གཟུངས་ཐག་
བཏགས་ལ་སྔགས་བཟླ་བའི་དུས་སུ་གཟུང་ཆོག་པ་བྱ། དེ་ནས་རང་ཉིད་རྟ་ཕྱག་
ཁྱུང་གསུམ་གང་ཡང་རུང་བའི་སྒྲུབ་ཐབས་བསྒོམ། བཅའ་གཞི་བསངས་སྦྱངས།
སྟོང་པའི་ངང་ལས་མདུན་གྱི་རྫིང་བུ་རྒྱ་མཚོ་ཆེན་པོའི་དབུས་སུ། སྦལ་གཟུགས་
ཆར་བདག་ཀླུའི་རྒྱལ་པོའི་ངོ་བོར་གྱུར། རང་གི་ཐུགས་ཀ་ནས་འོད་ཟེར་འཕྲོས་
རྒྱ་མཚོ་ཆེན་པོ་ལ་སོགས་པ་ནས་ཆར་འབེབས་པ་ལ་མཆོག་ཏུ་དབང་བའི་ཀླུའི་
རྒྱལ་པོ་རྣམས་དང་གཞན་ཡང་འཇིག་རྟེན་ཁམས་ཀྱི་ཀླུ་རིགས་གྲངས་མེད་པ་ཟླ་
449

༄༅། །རྒྱ་མཁར་གྲུབ་ཆེན་པའི་གསུང་འབུམ། ཁི་ི
བའི་གདན་ལ་རླུང་གིས་བསྐྱོད་པའི་འུར་སྒྲ་དང་བཅས་པས་བཀུག་པར་གྱུར། ཀླུ་
འགུགས་པའི་ཕྱག་རྒྱ་དང་བཅས། ཨོྃ་བ་ཏ་ལི་བ་ཏ་ལི་མ་ཧཱ་བ་ཏ་ལི་ཧཱུཾ་ཧཱུཾ་
ཛཿཛཿ དཀོན་མཆོག་གསུམ་གྱི་བདེན་པ་དང༌། །ཕྱག་ན་རྡོ་རྗེའི་མཐུ་སྟོབས་
དང་། ཀླུ་དབང་དང་འབྲེལ་ན། ཀླུ་དབང་རྒྱལ་པོའི་བྱིན་རླབས་ཀྱིས། །ཟེར་
དགོས། མིན་ན། རྟ་མགྲིན་དབང་གི་བྱིན་རླབས་ཀྱིས། །གཙོ་བོ་ཀླུ་ཆེན་བརྒྱད་
པོ་དང༌། །རྒྱལ་རིགས་རྗེ་རིགས་བྲམ་ཟེའི་རིགས། །དམངས་རིགས་གདོལ་བ་
ལ་སོགས་པ། །རི་རབ་རྩེ་དང་རྒྱ་མཚོའི་གཏིང༌། །ཕྱོགས་བཞི་མཚམས་བརྒྱད་
གནས་པའི་ཀླུ། །ཆར་གྱི་བདག་པོ་ཇི་སྙེད་ཀུན། །ཐོགས་པ་མེད་པར་འདིར་
ཁུག་ཅིག །ཛཿཧཱུཾ་བཾ་ཧོཿགྲངས་ཅི་མང་བརྗོད། ཀླུའི་རྒྱལ་པོ་རྣམས་སྦལ་གཟུགས་
ལ་ཐིམ། ཀླུ་ཕྲན་རྣམས་ཀྱིས་མཐའ་བསྐོར་ནས་བདག་གི་བཀའ་ཉན་པར་གྱུར་
པར་བསམ། ཕུར་བུ་བསངས་སྦྱངས། སྟོང་པའི་ངང་ལས་ཕུར་བུ་སྟོད་ཁྲོ་བོའི་
རྣམ་པ་ལ་སྨད་མདུང་རྩེ་གཅིག་པའི་དབྱིབས་ཅན་བཟོད་པར་དཀའ་བའི་གཟི་
བརྗིད་དྲག་ཤུལ་ཅན་དུ་གྱུར། གཟུང་ཐག་ལག་ཏུ་བཟུང་། རང་གི་ཐུགས་ཀ་
ནས་སྔགས་ཀྱི་འོད་ཟེར་ཚ་ཤིང་རྩུབ་པ་འཕྲོས་གཟུངས་ཐག་ལ་འཁྲིལ་ནས་སོང་
སྟེ་ཀླུ་རྣམས་ཀྱི་སྙིང་ཁར་ཕོག་པས་གནད་ནས་བསྐུལ། སྟེང་གི་ཕུར་བུ་གཟས་
པའི་ཚམས་རྔམས་ཀྱི་ཀླུ་ཐམས་ཅད་འཇིགས་ཤིང་སྐྲག་སྟེ། རླུང་བདག་གིས་རླུང་
མནན། སྤྲིན་བདག་གིས་སྤྲིན་བསྡུས། འབྲུག་བདག་གིས་འབྲུག་སྐད་བསྒྲགས།
གློག་བདག་གིས་གློག་འོད་བྱུང༌། ཆར་བདག་གིས་ཆར་འབེབས་པའི་ལས་བྱེད་
པར་གྱུར་པར་བསམ་ལ། ཡི་དམ་གང་ཡིན་གྱི་སྔགས་ལ། ཆར་ཆར་བླ་བླ་ཐིབ་
ཐིབ་ཟིལ་ཟིལ་ཧུར་ཐུམ་ཕྲོ། ཤར་ཤར་ཕོབ་ཕོབ། ཅེས་པ་བཟླ། ལས་ཅུང་ཟད་
བུལ་ན་ཐུན་གྱི་བྲབས། ཕུར་བུ་བསྣུན། སོར་གཅིག་གིས་དྲག་ཆར། གཉིས་
450

བཅོམ་ལྡན་འདས་ཀླུའི་དབང་ཕྱུག་རྒྱལ་པོ་ལ་བརྟེན་པའི་ཆར་འབེབས་བྱ་ཚུལ།
ཀྱིས་སེར་བ། གསུམ་ཙམ་བསྣུན་པས་ཐོག་འབབ་པོ། ཆར་ཕབ་གྲུབ་ནས་ཕུར་
བུ་བཏོན། བ་དམར་རོ་ར་དཀར་པོའི་འོ་མར་ཀླུ་སྨན་བཏབ་པར། ཨོཾ་ནཱ་ག་དེ་
ཝ་སྭཱ་ཧཱ། ཞེས་པ་ཁྲི་སོགས་བཏབ། སྤྱན་མའི་སྔགས་བཟླ་བཞིན་ཆུ་མིག་གི་ནང་
ཐམས་ཅད་དང་ཕུར་བུ་བཏོན་ཤུལ་དུ་འོ་མ་ཀླུ་སྨན་རྣམས་བླུག ཆབ་གཏོར་
མང་དུ་བཏང་བཟོད་གསོལ་བྱས་ལ་སྦལ་གཟུགས་ལ་བསྐྱེད་བསྟིམ་རྣམས་
གཤེགས་སུ་གསོལ། གཟུགས་བརྙན་ཆུ་མིག་ཏུ་མནན་ནོ། །སྦལ་གཟུགས་ལ་
རྟེན་པའི་ཆར་འབེབས་ཀྱི་ལག་ལེན་འདི་གདེངས་ཚད་ཀྱི་ནུས་པ་དང་མི་ལྡན་
པས་བྱ་མི་ཉན་ལ། གལ་ཏེ་བྱས་ན་ཀླུ་ནད་དྲག་པོ་འབྱུང་བ་དང་ཐོག་དང་སེར་
བས་རང་གི་མགོ་བོ་འགེམ་པར་འགྱུར་རོ། །ཡང་གྲོང་སྡེ་ལ་སོགས་པའི་ཉེ་འཁོར་
དང་ལུང་བའི་ཕུ་ནས་ཆུ་བྲུབས་ཤིང་ཤྭ་འོད་ཆེན་པོ་བྱུང་ན། ཞིང་ས་ཁམ་བུ་
དང་ཤིང་སྐྱེར་བ་སེ་བ་བུད་མེད་ཀྱི་དོར་རྟ་རྣམས་བསྲེགས་པའི་ཐལ་བ་བསྲེས་
ཏེ་དབང་ཕྱུག་ཆེན་པོའི་གཟུགས་བཅོས་ལ། དེའི་ཁོག་པར་བྱང་བུ་ལ་སྔགས་
འདི་དབུ་ཅན་དུ་བྲིས་ལ་གཞུག ག ཨོཾ་རུ་ན་རུ་ན་ཏི་ཧྲི་ལ་བྷྱོཿཕྲ་མ་དུན་ཧྲི་ལ་བྷྱོཿསྐྱ་
ཐེ་ར་ལ་བྷྱོཿ རྦང་ཐེ་ར་ལ་བྷྱོཿ ཞེས་པ་འདིའོ། །ཆུ་ལོག་འོངས་པའི་ཕྱོགས་གང་ཡིན་
དེར་རགས་རྡོ་བརྩིགས་ལ་དེའི་ནང་དུ་གཞན་གྱིས་མི་མཐོང་བར་བྱས་ནས་
སྦའོ། །རགས་རྡོའི་སྟེང་དུ་ཤིང་བྱང་ལ་སྔགས་འདི་དབུ་ཅན་གྱིས་བྲིས་ལ། ཡུལ་
ལྗོངས་ཞིང་ས་མ་རུང་བར་བྱེད་བའི་ཤྭ་འོད་ཆེན་པོ་གཞན་དུ་སྒྱུར་ཅིག་ཅེས་སྤེལ་
ཚིག་བཏགས་པ་བཙུགས། འདི་ནི་ཤྭ་འོད་འགོག་པའི་ཐབས་ཟབ་མོ་ཡིན་
ནོ། །ཡུལ་དེ་ན་བྱང་ཆུབ་སེམས་དཔའ་སྐྱེས་བུ་དམ་པ་འདྲ་བཞུགས་ན། དེའི་
མཚན་བྱང་བྲིས་ནས་ ཤྭ་འོད་ཆེན་པོ་འབྱུང་བའི་ཕྱོགས་དེར་བཙུགས་ན་ཡང་ཕར་
ལྡོག་པར་འགྱུར་ལ། སྔོན་བཀའ་གདམས་ཀྱི་བཤེས་གཉེན་ཆེན་པོ་གླང་རི་ཐང་
451
*

༄༅། །རྒྱ་མཁར་གྲུབ་ཆེན་པའི་གསུང་འབུམ།
བ་བཞུགས་པའི་ཉེ་བསྐོར་དུ་ཆུ་འཇིགས་ཆེ་ནས་གཡག་རུ་ཞིག་གི་ནང་དུ་ཡུལ་
འདི་ན་དགེ་སློང་རྡོ་རྗེ་སེངྒེ་བྱ་བ་ཡོད་པས་འབྱུང་བ་ཆུ་མ་འོངས་ཤིག ཅེས་བྲིས་
ནས་ཁོང་ཉིད་ཀྱིས་འཇོག་པ་གནང་བས་དེ་ཕྱིན་ཆད་ཆུ་འཇིགས་མ་འོངས་པའི་
ལོ་རྒྱུས་དང་། རྗེ་སྨོན་ལམ་དཔལ་བ་དབུས་ན་བཞུགས་སྐབས་སྐྱིད་ཆུ་ཤིན་ཏུ་
ཆེ་བ་བྱུང་དུས་སྨོན་ལམ་དཔལ་བ་འཕགས་པ་ཡིན་ན་ཆུ་ཕར་ལྡོག་ཅིག་ཅེས་རྡོ་
ལ་བྲིས་ནས་རགས་ཀྱི་སྟེང་དུ་བཞག་པས་དེ་མ་ཐག་ཆུ་ཕར་ལོག་པའི་ལོ་རྒྱུས་
སོགས་ཡོད་དོ། །
ཆར་ཧ་ཅང་བབས་ཆེ་ནས་ཆད་དུ་མི་ཉན་པ་དང་། དགུན་དུས་ཕྱོགས་
སུ་ཁ་བ་ཆེ་བའི་གནོད་པ་བྱུང་ན་རང་གི་མདུན་དུ་ཚེར་མ་ཅན་གྱི་ཤིང་ལ་མེ་
སྤར། དེའི་དབུས་སུ་རཾ་ལས་སྐྱེས་པའི་མེ་ལྷ་སྐུ་མདོག་དཀར་སེར་རྭ་སྐྱེས་ལ་
ཞོན་པ། ཞལ་གཅིག་ཕྱག་གཉིས་ཀྱི་གཡས་བགྲང་ཕྲེང་དང་གཡོན་སྤྱི་བླུགས་
བསྣམས་པ། གསུས་ཁྱིམ་ཆེ་ཞིང་རལ་པའི་ཐོར་ཚུགས་ཅན་གོས་དཀར་པོ་གསོལ་
ཞིང་སྲད་བུ་དཀར་པོའི་སེ་རལ་ཁ་ཐོགས་པ། སྦོམ་ཞིང་ཐུང་ལ་ཞི་བའི་ཉམས་
དང་གྱུར། རང་གི་ཐུགས་ཀའི་ས་བོན་གྱི་འོད་ཟེར་གྱིས་ཤར་ལྷོ་ནས་མེ་ལྷ་དྲང་
སྲོང་གི་འཁོར་གྱིས་བསྐོར་བ་སྤྱན་དྲངས། ཛཿཧཱུཾ་བཾ་ཧོ། གཉིས་སུ་མེད་པར་
གྱུར། དེ་ནས་བསྲེགས་རྫས་ཚྭ་ཙམ་པ་མེ་ཏོག་ལུག་རུ་སུ་རུ་ནག་པོ་རི་དྭགས་
རྣ་བའི་རྭ་ཅོ་རྣམས་འདུ་བྱས་ལ། ཨོཾ་ཨགྣ་ཡེ་སོགས་ཀྱི་སྔགས་དང་། དུས་མ་
ཡིན་པའི་ཁ་ཆར་གྱི་གནོད་པ་ཐམས་ཅད་ཤནྟཾ་ཀུ་རུ་ཡེ་སྭཱ་ཧཱ། བཏགས་པ་བརྒྱ་
སྟོང་ལ་སོགས་པ་བཟླས་ནས་བསྲེགས། བལ་འདབ་དཀར་ནག་གཉིས་སྤྲིན་
དཀར་ནག་ཏུ་བསམ་ལ། ཡཾ་ཡཾ། རཾ་རཾ། བ་ཤ་ཆོད། ཤ་ཤ་བ་ཡ་ཆོད། ཆར་
ཆོད། སྤྲིན་གཏོར། རྒྱ་མཚོའི་ནང་དུ་སོང་ཞིག ཞེས་མེ་ལ་བསྲེགས། དགུན་
452

བཅོམ་ལྡན་འདས་ཀླུའི་དབང་ཕྱུག་རྒྱལ་པོ་ལ་བརྟེན་པའི་ཆར་འབེབས་བྱ་ཚུལ།
ཁ་བ་ཡིན་ན། ཡཾ་ཡཾ། རཾ་རཾ། དུས་མིན་གྱི་ཁ་བ་ཆོད། སྤྲིན་དུམ་བུར་དུམ་
བུར་ཆོད། ཅེས་མང་དུ་བཟླས་ནས་བསྲེགས། ཁ་ཆར་ཆད་པ་ན་མེ་ལྷ་གཤེགས་
གསོལ་བྱའོ། །ཡང་ཆར་གཅོད་ཀྱི་རྫས་ལ། སྦལ་བའི་ཤ། འབྲུག་རུས། སྦྲུལ་
ཤ། གོ་སྙོད། གླ་རྩི། མུ་ཟི། ལྡོང་རོས་རྣམས་ཞིབ་བཏགས་བྱས། ཆུ་གཙང་
དང་སྦྱར་ཏེ་རིལ་བུ་ཆེ་ཆུང་མང་དུ་བྱ། ས་མཐོ་སར་རིལ་བུ་མེ་ལ་བསྲེགས། ཨོཾ་
ཆར་ཆོད། སྤྲིན་གཏོར། སྤྲིན་ཤིག ཆུ་བུར་སྔོན་པོ་སོད་སྭཱ་ཧཱ། མང་དུ་བཟླས་
ན་ཆར་གཅོད་པར་གསུངས། ། སེར་བ་བསྲུང་ན། ག་རུ་ཊ་ཧཾ་ས་ཧེ་ཙ་ལེ་ཙ་
ལེ་སྭཱ་ཧཱ། སྟོང་གོ་སད་བཾ་བཾ་རཾ་རཾ་སད་ཕུར་ཕུར་སད་པྲ་མུན་ཏྲཾ་སད། ཅེས་
བཟླས་པས་ནམ་མཁའ་ལ་ཕུ་བཏབ་མཛུབ་རིས་བྱ། ཡང་སེར་བ་བསྲུང་བའི་
མན་ངག་ལ། ཙནྡ་ནན་མ། སེང་ལྡེང་ངམ། ཡང་ན་མེ་ཐབ་ཀྱི་ཤིང་གི་བྱང་
བུ་ལ། ཨོཾ་ཨ་ཏི་བ་ལ་བ་ཤ་སུ་བེ་ནི་ཀ་ལ་ཤ་སུ་བ་ནི་ཏི་རྦད་ནན་བཟློག་ཞིག་
བྱེར་མ་ཏྲི་ནེ་བ་ལ་བ་ཤ་རུ་བེ་ཀ་ལ་ཤ་སུ་བ་ཏི་རྦད་ནན་བཟློག་ཤིག་བྱེར་བྱེར།
ཞེས་པའི་སྔགས་འདི་དབུ་ཅན་དུ་བྲིས་ཏེ་སྤྲ་ཚིལ་བྱུགས་ལ་སེར་བ་འོང་ཕྱོགས་
གམ། ཡང་ན་ཞིང་གི་ཕྱོགས་བཞི་དང་དཀྱིལ་དུ་བཙུགས། རྔ་བརྡུང་དྲིལ་བུ་
དཀྲོལ་བ་སོགས་བྱས་ན་སེར་བ་འགོག་ཐུབ་པར་གསུངས་སོ། །ཆར་འབེབས་ཀྱི་
བྱ་བ་རྣམས་གྲུབ་ཟིན་ནས་མདུན་བསྐྱེད་ཀྱི་གཏང་རག་མཆོད་པ་དང་བསྟོད་པ།
བཟོད་གསོལ་གཤེགས་གསོལ་བྱ་བ་སོགས་ཡོངས་གྲགས་ལྟར་དང་། ཀླུའི་རྒྱལ་པོ་
རྣམས་ལ་ཆོས་བཤད་དང་ཀླུ་དབང་རྒྱལ་པོ་དང་མི་འཁྲུགས་པའི་གཟུགས་སྨོན་
ལམ་བཅས་བརྗོད། གཏང་རག་གི་ཚུལ་དུ་ཀླུ་གཏོར་བཏང༌། འོད་ཟེར་གྱི་དྲ་
བའི་གུར་ཁང་བཀྲོལ་ཡིག་བརྒྱ་བཟོད་གསོལ་སོགས་བྱས་ནས། ཨོཾ་མཿཀླུའི་རྒྱལ་
པོ་འཁོར་དང་བཅས་པ་རྣམས་དགྱེས་པ་ཆེན་པོས་རང་གནས་སུ་གཤེགས་པར་
453

༄༅། །རྒྱ་མཁར་གྲུབ་ཆེན་པའི་གསུང་འབུམ། ༼ཁ་ི
གྱུར། ཞེས་བརྗོད། བསྔོ་སྨོན་བཀྲ་ཤིས་ཀྱིས་མཐའ་བརྒྱན་པར་བྱའོ། །དེ་ལྟར་
ཞིང་པའི་སྐྱེ་བོ་རྣམས་དང༌། སེམས་ཅན་སྡུག་བསྔལ་བ་རྣམས་ཀྱི་རེ་བ་བསྐངས་
ཏེ་ཕན་བདེ་སྙིང་པོ་བསྒྲུབ་པར་འདོད་པ་རྣམས་ཀྱིས་ལྷག་བསམ་ཤིན་ཏུ་བཟང་
པོས་བླ་མ་དང་ལྷ་ལ་ཡིད་ཆེས་ཀྱི་དད་པ་བརྟན་པོས་གདམས་པ་འདི་དག་ཚུལ་
བཞིན་དུ་ལག་ལེན་དུ་བཏབ་ན་ཇི་སྐད་བཤད་པ་བཞིན་གདོན་མི་ཟ་བར་འདོད་
དོན་གྱི་ལས་བཟང་པོ་དུས་ལས་མི་ཡོལ་བར་འགྲུབ་པར་འགྱུར་བས་སྣོད་བཅུད་
ཀྱི་འབྱོར་པ་རྒུད་ཅིང་སྙིགས་དུས་ཀྱི་སེམས་ཅན་བསོད་ནམས་དམན་པ་རྣམས་
ལ་ཐབས་གང་ཕན་གྱི་འགྲོ་དོན་རྒྱ་ཆེན་པོ་རེ་བསྒྲུབ་པར་མཛོད་ཅིག་ཅེས་རང་
དང་སྐལ་བ་མཉམ་པ་རྣམས་ལ་སྙན་བསྐུལ་ཞུའོ། །
སྨྲས་པ། བཅོམ་ལྡན་བདེ་གཤེགས་ཀླུ་ཡི་དབང་ཕྱུག་གི། །རྒྱལ་པོའི་ཐུགས་
རྗེའི་བསྐུལ་བའི་ཆར་འབེབས་ཀྱི། །ཆོ་ག་འདི་ལྟར་གང་གིས་ཉམས་བླངས་
ན། །ཕན་བདེ་སྙིང་པོའི་སྙེ་མ་ལག་ཏུ་འབྱུང་། །དེང་སང་འགའ་ཞིག་ལྟོ་གོས་
ནོར་གྱི་ཕྱིར། །རང་དོན་ཡིད་བཅུག་གཞི་བདག་དྲི་ཟ་དང་། །ལྷ་འབོད་ཀླུ་འབོད་
ཆོམ་ཆོམ་རྔ་བརྡུང་གིས། །ཆར་འབེབས་བྱེད་ལོ་མཐོང་ཐོས་མང་ན་ཡང་། །བླུན་
པོ་བསམ་མེད་རྣམས་ཀྱི་མགོ་བསྐོར་ལས། །བཟང་ཕན་རྒྱུ་འབྲས་སྙིང་པོ་ཏིལ་
ཙམ་གང༌། །དེ་འདྲའི་ཚོགས་ལ་སྐྱབས་སུ་མི་བཅོལ་བར། །བླ་མ་ལྷ་ལ་རེ་ལྟོས་
བློ་ཕུགས་གཏོད། །སྐྱེ་དགུའི་རེ་བའི་ཞིང་ས་གཤིན་པོ་ལ། །ལྷ་དང་བླ་མའི་ཐུགས་
རྗེའི་སྤྲིན་གྱི་ཆར། །འདོད་དགུར་བབས་ཏེ་བདེ་ལེགས་ཕུན་ཚོགས་ཀྱི། །ལོ་
འབྲས་འབུམ་དུ་སྨིན་པའི་བཀྲ་ཤིས་ཤོག། །།ཅེས་བཅོམ་ལྡན་འདས་ཀླུའི་དབང་ཕྱུག་རྒྱལ་
པོ་ལ་བརྟེན་པའི་ཆར་འབེབས་བྱ་ཚུལ་འདོད་དགུའི་གྲུ་ཆར་འཇོ་བའི་སྤྲིན་ཕུང་ཞེས་བྱ་བ་འདི་ནི། ཁོ་བོས་
འདི་ལ་བརྟེན་པའི་ཆར་འབེབས་ཤིག་བརྩམ་འདུན་མཆིས་སྐབས། ཉེ་ཆར་དད་པ་དང་གཏོང་ཕོད་ཆེ་
454 -

བཅོམ་ལྡན་འདས་ཀླུའི་དབང་ཕྱུག་རྒྱལ་པོ་ལ་བརྟེན་པའི་ཆར་འབེབས་བྱ་ཚུལ།
ལ་ལུགས་གཉིས་རྣམ་དཔྱོད་ཀྱི་འཇུག་པ་མི་དམན་པ་སློབ་བུ་ཧ་ཁྱམ་པ་འཇམ་དབྱངས་རྒྱལ་མཚན་གྱིས་
གསེར་ཟངས་ལས་གྲུབ་པའི་ཀླུ་དབང་རྒྱལ་པོའི་སྐུ་བརྙན་བྱོན་ལེགས་ཁྲུ་གང་བ་དང་བཀྲ་ཤིས་དར་གྱི་ལྷ་
རྫས་བཅས་བསྐུལ་ངོར། ཆོ་ག་གསར་རྩོམ་ལ་ཁུངས་ཐུབ་ཡིད་ཆེས་ཀྱི་ཆར་འབེབས་ཀྱི་ཆོ་ག་གཞན་ལས་
ཁ་བསྐང་དགོས་འོས་རྣམས་ཁོལ་བྱུང་དུ་བསྒྲིགས་ཏེ། ཤཱཀྱའི་བཙུན་པའི་གཟུགས་བརྙན་ཅན་ཆས་པ་
སྤྲུལ་སྐུ་༧ངག་དབང་དགེ་འདུན་སངས་རྒྱས་རྒྱ་མཚོས་ཆུ་ལུག་ལོར་དཔྱིད་ཟླ་འབྲིང་པོའི་གཟའ་སྐར་དུས་
སྦྱོར་ཚེས་བཟང་པོར་སྦྱར་བ་འཇིག་རྟེན་གྱི་ཁམས་ཐམས་ཅད་དུ་བདེ་སྐྱིད་ལོ་འབྲས་ཕུན་སུམ་ཚོགས་པ་
འབྱུང་བར་གྱུར་ཅིག །སརྦ་མངྒ་ལཾ།།